הוועדה לענייני ביקורת המדינה, כנסת 19, פרוטוקול מספר 1, 2013-04-24 09:45

צחי הנגבי: רבותי, אני משתמש בפעם הראשונה והאחרונה בחיי בפטיש יושב-ראש הוועדה לענייני ביקורת המדינה.

צחי הנגבי: האחרונה, אי-אפשר לדעת.

צחי הנגבי: אני מברך את יושב-ראש הכנסת.

צחי הנגבי: אנחנו עושים תהליך מואץ, שהולך להסתיים, אני חושב שהיום.

יולי יואל אדלשטיין: בדקות הקרובות.

אמנון כהן: להתחיל לעבוד, להפסיק לבכות.

צחי הנגבי: בדיוק.

צחי הנגבי: מבקר המדינה מכבד אותנו בנוכחותו, ואת היושב-ראש המיועד נברך לאחר בחירתו.

צחי הנגבי: בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבריה, לפי המלצת ועדת הכנסת.

צחי הנגבי: ועדת הכנסת ממליצה בפני הוועדה לענייני ביקורת המדינה לבחור בחבר הכנסת אמנון כהן לכהן כיושב-ראש הוועדה.

צחי הנגבי: בכנסת הזאת כבר נבחרו ח"כים שזה מקרוב באו.

צחי הנגבי: יש גם ח"כים ותיקים, וכאן יש חבר כנסת שהוא גם ותיק וגם כיהן כבר כיושב-ראש הוועדה הזו, ולכן הוועדה תופקד בידיים טובות, אמינות ומצוינות.

צחי הנגבי: מי בעד המלצת ועדת הכנסת?

צחי הנגבי: בעד – פה אחד ההמלצה נתקבלה.

צחי הנגבי: פה אחד.

צחי הנגבי: אדוני, אנא קח את כיסאך ואת פטישך, נתחלף בכיסאות, תוביל את הישיבה ותודה.

אמנון כהן: אה, גם השלט מתחלף.

יולי יואל אדלשטיין: שזה לא יעשה לך תסביך גדלות.

יוסף חיים שפירא: יש לך אחד רזרבי גם.

אמנון כהן: אני מודה, ראשית, לקדוש-ברוך-הוא שהגענו ליום הזה.

אמנון כהן: כבוד יושב-ראש הכנסת, מכובדי חבר הכנסת יולי אדלשטיין; יושב-ראש ועדת הכנסת, חבר כנסת צחי הנגבי, עבדנו גם שנים רבות בשיתוף פעולה בוועדות שונות; יושב-ראש הקואליציה, חבר כנסת יריב לוין; כבוד מבקר המדינה, מר יוסף שפירא, וכל המשרד, אני רוצה להגיד תודה מיוחדת על הגעתך היום, כי תוכננת להיות במקום חשוב בסדר-יום מסודר ועם אנשים מאוד מכובדים, ואיך ששמעת שזה היום, כי רצו לעשות את זה יום שני, אז לא היה פשוט לדחות את הדברים – אני יודע, אנחנו אנשי ציבור, יודעים כמה זה קשה – אבל תודה רבה לך.

אמנון כהן: אנחנו רואים בזה כמה הנושא הזה חשוב.

אמנון כהן: נוכחותך ביום המינוי הוא מאוד חשוב גם לנו.

אמנון כהן: אני מאחל לכולנו שיתוף פעולה פורה בינינו.

אמנון כהן: מכבדת אותנו שרת העלייה והקליטה הגברת סופה לנדבר, אני מודה לך על הזמן, שאת גם הגעת.

נסים זאב: שר השיכון.

אמנון כהן: לאט-לאט.

אמנון כהן: גם מי שהחלפתי אותו, קודמי בתפקיד בקדנציה האחרונה, שהוא היום שר הבינוי והשיכון של מדינת ישראל, מכובדי אורי אריאל, שגם פה היה אתי חבר ועדה בקדנציה האחרונה, גם חבר בוועדה החסויה, יש ועדת משנה, שעשינו עבודה משותפת לטובת עם ישראל ומדינת ישראל, אז תודה רבה לך גם על הזמן שאתה מגיע, מופיע כאן.

אמנון כהן: בכלל היום יום מיוחד, ומנהלת הוועדה ככה נתנה לי איזשהו נייר שהיום חודש אייר, י"ד באייר, אנחנו מציינים פסח שני, שביום זה למעשה אלה שלא הצליחו להביא קורבנות בפסח, אז יש להם עוד חודש, וזה י"ד באייר, פסח שני.

נסים זאב: האנשים הטמאים.

אמנון כהן: גם הטמאים.

יולי יואל אדלשטיין: וגם אלה שהיו בדרך רחוקה, זה לא – אל תחשוד בכשרים, למרות שאתה חבר ועדה.

יעקב מרגי: לא, הוא כיוון למשהו, אבל זה לא בעיתוי הזה.

נסים זאב: לא, אני אומר, אם הגיע בכלל לוועדה הזאת - - -

אמנון כהן: כתוב: "איש איש כי יהיה טמא לנפש או בדרך רחוקה" – אנחנו הולכים לדברים החיוביים – "לכם או לדורותיכם ועשה לה' בחודש השני בארבעה עשר יום".

אמנון כהן: למעשה, על-פי ההלכה פה י"ד באייר נחשב יום חגיגי, שאין אומרים בו אפילו תחנון ונוהגים לאכול בו מצות, כמו שעשה עם ישראל אתמול בערב.

אמנון כהן: זה גם מתחבר לנושא הביקורת, כאשר אנחנו רואים שלמה מאחרים את זה לעוד חודש?

אמנון כהן: שתמיד אפשר לתקן.

אמנון כהן: אפילו אם עשית איזושהי טעות, עשית איזושהי עבירה, תמיד אפשר לתקן, אפילו יש לך עוד חודש.

אמנון כהן: פה אנחנו מתעסקים בביקורת המדינה, בדברים של תיקון ליקויים, ואנחנו כמובן נעשה את העבודה כביקורת בונה לכל דבר ועניין, ולא ביקורת כזו – פעם אחת אמר לי יושב-ראש ועדה, בין הראשונים, שליד חדר ועדה היה חדר התאוששות.

אמנון כהן: לחדר ועדה היה חדר התאוששות, ואחרי שהיו יוצאים מפה, היו יוצאים לחדר התאוששות, ככה היה הנושא החריף.

אמנון כהן: אמרתי לו, תשמע, כל אחד יש לו את הדרך והשיטה שלו, והחשוב הוא מה מבחן התוצאה.

אמנון כהן: מבחן התוצאה, שאנחנו רוצים תיקון ליקויים, ואפשר גם בחיוך, בעבודה מתמדת, בביקורת בונה ובהתמדה – שאתה בודק כל פעם מחדש מה תיקנו, כך אפשר להגיע גם ליעד.

אמנון כהן: לא תמיד, על-פי ניסיון שלנו, אפשר לתקן.

אמנון כהן: הרי יש גם אילוצים תקציביים, יש לפעמים נושא שמטופל בארבעה-חמישה משרדי ממשלה, שאנחנו כמובן צריכים לטפל ולעשות בדיקה מערכתית.

אמנון כהן: גם אגע בעוד כמה נקודות, אני יודע שזמנך לחוץ, וכבר אחר כך אתן לכולם, למי שרוצה לדבר.

אמנון כהן: הוועדה הזו, אדוני המבקר, תטפל גם בנושאים כלכליים, חברתיים וצרכניים.

אמנון כהן: אתמול היה דיון בוועדת הכספים בנושא של אשראי למשק, ואני גם הבנתי שמשרדך התחיל לעסוק בנושא הזה של האשראי, ופשוט הנושא הזה כואב ונוגע לכלל עם ישראל.

אמנון כהן: כל כספי הציבור נמצאים בסכנה.

אמנון כהן: אני רוצה להזכיר שוועדת בייסקי הוקמה על-ידי הוועדה לענייני ביקורת המדינה לאחר המפולת של מניות הבנקים.

אמנון כהן: לאחר מכן ועדת בכר שמטרתה הייתה להפריד את שוק ההון מהבנקים – בבקשה, יושב-ראש תנועתי – גם הוקמה.

אמנון כהן: אנחנו צריכים להמשיך לטפל לטובת הצרכן גם בדברים האלה.

אליהו ישי: בוקר טוב.

אמנון כהן: ראיתי על שולחן הוועדה גם דוח בנושא יוקר המחייה, פיקוח על מחירי מזון ומוצרי חלב.

אמנון כהן: בוודאי שאנחנו נדון בו.

אמנון כהן: נתעסק כנראה גם בנושא של היערכות המדינה להתקפות של סייבר, כי ראינו מה אפשר לעשות ביום אחד, ולצורך זה אנחנו צריכים להיערך.

אמנון כהן: ראיתי דוחות חשובים בנושא ביקורת השלטון המקומי, ראשי נציבות תלונות הציבור ופרשת מסמך הרפז, שלמעשה גם פה יש לנו מה לבדוק, איך מתקבלות החלטות במקומות הכי רגישים במדינת ישראל – כמובן, אנחנו מדברים על תיקון ליקויים, שלהבא זה לא יקרה.

אמנון כהן: וכמובן, הוועדה הקודמת ניהלה מספר רב של דיונים בנושא הקמת גוף מבקר לפרקליטות המדינה, אנחנו נמשיך עד שנגיע למטרה הסופית.

אמנון כהן: בוודאי ובוודאי נהיה אוזן קשבת לצרכן בנושאי רווחה וגם נושא שירות בתי-הסוהר, נושא בו טיפלתי בוועדה הקודמת.

אמנון כהן: יש שם הרבה מאוד מה לעשות.

אמנון כהן: היית גם אתי, יושב-ראש הוועדה הקודם, ידידי דוד אזולאי, גם שם אנחנו נצטרך להיכנס לעובי הקורה ולטפל, כי עדיין עובדים שם על-פי פקודות שירות בתי-הסוהר לפי החוק, גם שם צריך לעשות עבודה.

אמנון כהן: כבוד יושב-ראש הכנסת יגיד כמה מילים.

אמנון כהן: בבקשה, אדוני.

יולי יואל אדלשטיין: תודה ליושב-ראש הנבחר וברכות, אדוני המבקר השופט שפירא, חברי הוועדה, שרים, יושבי-ראש הוועדה בעבר חברי הכנסת: אזולאי, אריאל, שכחתי מישהו מן היו"רים?

יולי יואל אדלשטיין: לא חושב.

יולי יואל אדלשטיין: קודם כל - - -

אמנון כהן: לא נבחרו, מה אני אעשה?

אמנון כהן: לא נבחרו היו"רים הקודמים.

יולי יואל אדלשטיין: קודם כל אני מברך אותך כחבר הוועדה בעבר, עוד כשהדיונים היו שם ליד חדר ההתאוששות.

יולי יואל אדלשטיין: גם כשר שהיה מבוקר על-ידי הוועדה, אני זוכר את חדר ההתאוששות.

יולי יואל אדלשטיין: אני מציע גם לכל החברים לא לטעות בחבר הכנסת אמנון כהן, אף אחד מאתנו לא זכה לראות שנמחק אי-פעם חיוך מפניו, הוא תמיד מחייך, אבל אף אחד גם לא עקר לו את השיניים, והוא הוכיח את זה בקדנציה הקודמת שלו כיושב -ראש הוועדה לענייני ביקורת המדינה.

יולי יואל אדלשטיין: ואני בטוח שכאן, יחד עם החברים, יחד עם המבקר ומוסד ומשרד מבקר המדינה, הם יובילו את זה בדיוק לפי הכללים שאתה קבעת, בעצם לקחת לי את המילים מן הפה, וזה גם הקשר שלי לפסח, שהנה, אנחנו לא חושדים בכשרים; אנחנו בטוחים שכולם התכוונו לטוב ורצו לעשות טוב, אבל איך אומרים, כוח תמיד משחית וכוח מוחלט משחית באופן מוחלט.

יולי יואל אדלשטיין: כשאין ביקורת ואין פיקוח – הזכרת אפילו כמה גופים, אני יודע שהנושא רגיש, שגם שם לא היה מפריע איזשהו פיקוח, אם פנימי, אם חיצוני, ואנחנו לא רוצים לראות במדינה דמוקרטית גופים שאף אחד לא מפקח עליהם, והם לא חשופים לאור השמש.

יולי יואל אדלשטיין: לכן אני רק מאחל לך בהצלחה.

יולי יואל אדלשטיין: אנחנו ודאי ככנסת תמיד נהיה לצדך.

יולי יואל אדלשטיין: ידוע שמבקר המדינה מגיש את הדוחות שלו בלשכתי, לי ולך ולחברי הוועדה שנוכחים במעמד הזה, אבל לאחר מכן העבודה עוברת מן הלשכה של היושב-ראש לכאן, לחדר הזה, והשטן הוא תמיד בפרטים, אומרים.

יולי יואל אדלשטיין: אז את כל הפרטים אתם תצטרכו לשקול ולבדוק ועוד פעם להוציא לאור השמש.

יולי יואל אדלשטיין: אני באמת מברך אתכם מראש על כל המאמצים שתעשו.

יולי יואל אדלשטיין: בהכירי אותך ואת חברי הוועדה, אני בטוח שאכן תעשו את זה ללא משוא פנים וכראוי לביקורת בכנסת ישראל.

אמנון כהן: תודה רבה, אדוני.

אמנון כהן: תודה רבה.

יולי יואל אדלשטיין: יישר כוח.

אמנון כהן: השרה לקליטת העלייה, הגברת סופה לנדבר.

יולי יואל אדלשטיין: אני רק מתנצל, סופה.

יולי יואל אדלשטיין: ברשותכם, אני הולך לעניין הבא.

אמנון כהן: בסדר.

אמנון כהן: צריך לפתוח את הכנסת.

יולי יואל אדלשטיין: בדיוק.

יולי יואל אדלשטיין: תודה.

סופה לנדבר: אדוני היושב-ראש, חברי הכנסת, יושב-ראש הכנסת, מבקר המדינה, שר הבינוי והשיכון, מכובדי כולם, אמנון, הגעתי מוועדה אחרת, שנקבע שם יושב-ראש חדש, ועדת העלייה והקליטה, שנינו היינו שותפים.

סופה לנדבר: אני זוכרת אותך מהיום שהכרתי אותך כממלא-מקום ראש עיריית רמלה, ושנינו התקדמנו בחיים.

אמנון כהן: השנים עפות.

אמנון כהן: הייתי יותר - - -

סופה לנדבר: אל תבקש מחמאות.

סופה לנדבר: גם אני הייתי - - - .

סופה לנדבר: אני רוצה להגיד שבכנסת יש כמה חברים, אתה בין האנשים שיודעים לעבוד.

אמנון כהן: תודה.

סופה לנדבר: בכל התפקידים שהיית, מילאת אותם עם הלב, עם חכמה ועם להט.

סופה לנדבר: אני מאחלת לך מכל הלב שתצליח, ואני מאמינה שתצליח.

סופה לנדבר: אני יודעת איך אתה יודע לעבוד.

אמנון כהן: תודה.

סופה לנדבר: אני מכירה אותך שנים רבות, אבל תזכור, ואתם חברים תזכרו, חברי ועדה, שמי שלא עושה לא טועה, אבל אני מאמינה שכאן תהיה ביקורת בונה.

סופה לנדבר: אני מאחלת לך הצלחה בתפקיד של יושב-ראש הוועדה ולכולם.

סופה לנדבר: תודה רבה.

אמנון כהן: תודה רבה.

אמנון כהן: שר הבינוי והשיכון, בבקשה.

אורי אריאל: תודה, מכובדי היושב-ראש, אדוני מבקר המדינה, חברי חברי הכנסת, יושב-ראש הקואליציה, אפשר להתחיל לתפוס אתו יחסים, אני עובד אצלו, מכובדי כולם, הייתי בוועדה הזאת כמה שנים כחבר וגיליתי שיש משפט שאני מאוד לא אוהב אותו, אפילו כמעט שונא אותו, שיש בו איזושהי אמת, שמה שרואים מכאן לא רואים משם.

נסים זאב: אז אל תשתמש בו.

נסים זאב: אתה לא חייב להשתמש במשפט הזה.

אורי אריאל: אמרתי, אני לא אוהב אותו.

אורי אריאל: כשהגעתי להיות היושב-ראש – שרק הקדוש-ברוך-הוא מבין איך זה קרה – פתאום לאופוזיציה לא היה אף אחד בוועדה, אז היו צריכים לשים יושב-ראש, כי אלה נכנסו לממשלה באיזה לילה כזה, בשתיים בלילה - - -

אמנון כהן: משהו משונה היה אותו לילה.

אורי אריאל: משונה מאוד.

אורי אריאל: אנחנו באנו לפזר את הממשלה והתעוררנו עם ממשלה לאומית.

אמנון כהן: עם יושב-ראש חדש בוועדה לענייני ביקורת המדינה.

אורי אריאל: כן.

יעקב מרגי: גם הוא היה בקואליציה.

אורי אריאל: מפלגת העבודה עשתה מאמצים מיוחדים למנות מישהו, אבל זה לא עלה בידה, והתמניתי וגיליתי באמת את היכולות המלאות של הוועדה.

אורי אריאל: יש לך, אני חושב, פרטנר, לעניות דעתי מצוין לעבודה, זה מבקר המדינה, הוא לא ותרן גדול, אל תבנה על זה, אבל מחליפים דעות ואפשר לדבר על מה בודקים, איך בודקים כדי לקדם את הדברים, כמו שאמרת ביקורת בונה.

אורי אריאל: סך הכול, אני חושב שזה תפקיד מעניין מאוד, מרתק מאוד, וגם כמובן חשוב מאוד.

אורי אריאל: אגיד לך רק עצה אחת כרגע, נשב עוד, החכמה לעשות ביקורת לאורך זמן.

אורי אריאל: כלומר, זה שעשינו דוח ביקורת, יפה מאוד - - -

אמנון כהן: להתמיד, בוודאי.

אורי אריאל: אם לא יודעים אחרי זה להמשיך את הרצף של זה, אז כולם הולכים לנמנם.

אורי אריאל: יש כזאת תכונה.

אורי אריאל: אני סומך עליך, מאחל לך הרבה הצלחה, ואני נותן לך ברכת כהן, אני יכול להגיד אפילו כהן גדול, מעל 1.9 מטר, זה בכל זאת משהו, וקח את הברכה הזאת כצידה לדרך.

אמנון כהן: תודה ידידי.

אמנון כהן: אני רוצה להזכיר את המורה שלי שהייתה פה, היא כיום מזכירת הכנסת, אבל היא הייתה מנהלת הוועדה כשנכנסתי בתפקידי הקודם, והדרכה ראשונה קיבלתי מירדנה.

אמנון כהן: ואני מאחל לך הצלחה גם בתפקידך הרם, ההוא הגדול.

ירדנה מלר-הורוביץ: תודה רבה.

אמנון כהן: את רואה, כאן יש קידום אחר כך.

אמנון כהן: שימי לב.

ירדנה מלר-הורוביץ: התלמיד עלה על מורתו.

אמנון כהן: תודה רבה.

אורי אריאל: מילה אחת חסרה, אני ממש מודה להנהלת הוועדה, לחנה וחנה וריקי, והיו סטודנטיות שאני לא יודע אם הן פה, בקיצור לכל הצוות.

אמנון כהן: אנחנו לא שווים בלעדיהם, בוא נגיד ככה.

אורי אריאל: ראינו צוותים רבים, אבל ליגאל – וסליחה אם שכחתי מישהו, באמת בלי הנהלת הוועדה אי-אפשר לעבוד, אבל עבדנו בכייף, זה מה שיפה.

אורי אריאל: תודה.

אמנון כהן: תודה רבה.

אמנון כהן: בבקשה, חבר הכנסת אלי ישי.

אליהו ישי: בוקר טוב, מכובדי המבקר, יושב-ראש הוועדה, היושב-ראש היוצא, שר השיכון, חברי חברי הכנסת, חברי הוועדה הנכבדים, עובדי הצוות בוועדה, אני באמת מצטרף לברכות.

אליהו ישי: אמנון הוא אחד מחברי הכנסת, למרות שיש פה ניגוד עניינים - - - מכובדי המבקר, יש קצת ניגוד עניינים שאני אולי מפרגן לו יותר מדי, אבל הוא באמת אחד מחברי הכנסת המוצלחים, המוכשרים והחרוצים.

אליהו ישי: הוא היה בעבר יושב-ראש הוועדה לענייני ביקורת המדינה, הוא עשה את זה בצורה יוצאת מן הכלל, טובה מאוד, מקצועית, עניינית.

אליהו ישי: אני ככלל אדם שמכירים את דעתי, שמכבד את המוסד שנקרא ביקורת ומבקר המדינה והוועדה, כי זה דבר חשוב מאוד לדמוקרטיה, חשוב לאזרחי מדינת ישראל.

אליהו ישי: אמנון, עשית את זה מצוין, אין לי ספק שתעשה את זה גם בעתיד בהמשך טוב, בכישרון, בתבונה, בחכמה, כפי שאתה באמת הוכחת את זה בעבר.

אליהו ישי: הצלחה שלך, הצלחה של הוועדה היא הצלחה של כולנו.

אליהו ישי: כששמעתי הבוקר, לצערי, את סגן שר האוצר שכינה את החרדים "טפילים", אז הנה, הטפיל הראשון מתמנה ליושב-ראש הוועדה לענייני ביקורת המדינה.

אליהו ישי: אני מאחל לך הצלחה.

אמנון כהן: אז אני גאה להיות טפיל.

אליהו ישי: ההתבטאויות מאוד מאוד חמורות, מזכירות לנו באמת ימים אפלים.

אליהו ישי: קשה ועצוב.

אליהו ישי: יחד עם זאת, אני באמת רוצה שתצליח, מאחל לכם הצלחה, כי הצלחה שלך, הצלחה של הביקורת, הצלחה של המבקר היא הצלחת עם ישראל.

אליהו ישי: יותר מכל דבר אחד לכל אזרח ואזרח במדינת ישראל הדבר הזה מגן עליו ומסייע.

אליהו ישי: וגם אנחנו כשרים לשעבר, אני מודה, שהביקורת עזרה לנו לראות דברים בצורה שלא ראינו תוך כדי עבודה ועשייה בשטח.

אליהו ישי: תמיד ייחסתי לזה חשיבות בתוך אגפים, בתוך המשרד, כי האירו את עינינו.

אליהו ישי: וככה לומדים לעשות דברים טוב יותר, נכון יותר וצודק יותר.

אליהו ישי: אז הרבה הצלחה.

אמנון כהן: תודה רבה.

אמנון כהן: כבוד המבקר, בבקשה.

יוסף חיים שפירא: כבוד היושב-ראש, יתר יושבי-הראש שהתחלפו פה וקשה כבר לדעת מי באיזה תפקיד, היום מציינים את פסח שני, חוגגים, והונח על שולחן הוועדה הבוקר מנשר ממנהלת הוועדה חנה פריידין, הטקס בעצם היה אמור להיות בערב שבועות, אז לכן אולי בפרפרזה אני אומר דברים בקצירת האומר באל"ף.

יוסף חיים שפירא: מהמנשר שחנה הגישה לנו הבוקר אצטט אולי קטע קטן, שבאמת מבטא גם את מה שאמר השר אורי אריאל, נאמר שם כך: "תפקיד הוועדה לענייני ביקורת המדינה בכנסת הוא לזמן נציגים של משרדי הממשלה ושל שאר הגופים המבוקרים כדי לעקוב אחר תיקון הליקויים שהמבקר הצביע עליהם בדוח".

יוסף חיים שפירא: אז זה באמת בקצירת האומר.

יוסף חיים שפירא: אני רוצה קודם כל לברך את כולם, את כל מי שקיבל תפקיד חדש, כל מי שקיבל תפקיד ישן-חדש, ואני רוצה גם להודות באופן מיוחד לשר אורי אריאל, שהייתה לנו תקופה של כמעט תשעה חודשים באמת של שיתוף פעולה מלא בהבנה.

יוסף חיים שפירא: ואכן, כפי שהוא בעצמו ציין, אפשר להגיע להבנות, לתקן דברים ברוח טובה.

יוסף חיים שפירא: כאשר יש מקום שתוקנו ליקויים, צריך לומר זאת במפורש כדי שהדבר יהווה מודל לחיקוי גם למבוקרים אחרים, וגם לשמוע רעיונות חדשים.

יוסף חיים שפירא: יש חברי ועדה מאוד נמרצים וטובים פה, אני רואה את שמותיהם כאן בדף שלידי.

יוסף חיים שפירא: אני מאחל לכולכם הצלחה ושיתוף פעולה, ומברך כמובן את חבר כנסת אמנון כהן יושב-ראש הוועדה, שיהיה באמת בהצלחה וגם שיתוף פעולה, ואני בטוח שכך יהיה לאור העבר.

יוסף חיים שפירא: היום זה עשר שנים מאז שנפרדת מהתפקיד הזה קודם לכן.

יוסף חיים שפירא: ואסיים היום במה שהייתי אמור לומר בשבוע הבא מתוך מגילת רות, פרק ב' פסוק ד', שם נאמר: "והנה בעז בא מבית לחם ויאמר לקוצרים ה׳ עמכם.

יוסף חיים שפירא: ויאמרו לו יברכך ה'".

יוסף חיים שפירא: אז היה ברוך.

יוסף חיים שפירא: לכולכם בהצלחה, שנשמע בשורות טובות.

אמנון כהן: תודה רבה.

יוסף חיים שפירא: ואני גם מתנצל - - -

אמנון כהן: עוד אל תלך.

אמנון כהן: חכה, יריב לוין יגיד כמה מילים, תכבד את יושב-ראש הקואליציה בכמה מילים.

אורי אריאל: אמרתי שאני עובד אצלו, אז אני נשאר.

אמנון כהן: זה יריב לוין, כדאי לך, כדאי.

יוסף חיים שפירא: אז גם ליריב לוין בהצלחה, ולכל מי שכאן.

אמנון כהן: תודה רבה.

אמנון כהן: בהצלחה.

יוסף חיים שפירא: תודה רבה.

יריב לוין: אדוני היושב-ראש, כבוד המבקר, מכובדי כולם, אני חושב שהוועדה מופקדת היום בידיים טובות, שלא לומר מצוינות.

יריב לוין: אני רק רוצה לומר לך, אדוני היושב-ראש, אני מקווה שאני לא אגלה שהוועדה מופקדת בידיים טובות מדי.

יריב לוין: אני באמת מאחל לך הצלחה גדולה, ואני מוכרח לומר לך בכנות שלהבדיל מאיחולים שלי לראשי ועדות אחרים שנבחרו, אני באמת מעומק הלב מאחל לך קדנציה קצרה ככל האפשר בתפקיד הזה.

יריב לוין: ואני באמת מקווה שבמהירה מאוד נמצא אותך ואת חבריך לסיעת ש"ס שותפים נאמנים בממשלה - - -

אמנון כהן: יריב, אז רגע, זה תפקיד - - -

יריב לוין: ונקווה שיהיה, ואז אתה לא תצטרך להיות יושב-ראש הוועדה לענייני ביקורת המדינה - - -

אורי אריאל: בקיצור, הוא כבר מפטר אותך.

יריב לוין: אני חושב שייטב לכולנו.

אמנון כהן: בתנאי שאני אמונה לשר, אם לא, אני לא מסכים.

יריב לוין: על זה אני לא אחראי.

אליהו ישי: אמרו שהוא מחייך ולא עקרו לו שיניים.

אליהו ישי: אמנון, אמרו שאתה מחייך.

אליהו ישי: אמרו לי עליו שתמיד חיוך נסוך על פניו ולא עקרו לו שיניים, אבל צריך לזכור גם כן שהוא יודע לנשוך.

יריב לוין: אז באמת שיהיה לך המון הצלחה.

אמנון כהן: תודה, יריב.

אמנון כהן: תודה, תודה.

דוד אזולאי: יריב, על זה נאמר "אשרי המאמין".

יריב לוין: אני גם מאמין שהוא יהיה, אני לא רק רוצה.

אמנון כהן: נשיא לשכת המבקרים רוצה להגיד כמה מילים.

אמנון כהן: בבקשה אדוני.

<מרדכי שנבל: בוקר טוב, מצאתי מקום לברך בשם לשכת המבקרים הפנימיים בישראל על מינויך כיושב-ראש הוועדה לענייני ביקורת המדינה.

<מרדכי שנבל: מהתפקידים של הוועדה לענייני ביקורת המדינה, חוץ מביקורת המדינה, יש נושא מיוחד של הביקורת הפנימית על-פי חוק הביקורת הפנימית, וכל הנושאים הנוגעים לביקורת פנימית.

<מרדכי שנבל: כפי שאני רואה, הנושא הזה של ביקורת פנימית אמור להיות נדון בוועדה הזאת כבר בתקופה הקרובה.

<מרדכי שנבל: אני רוצה להזכיר שכבוד היושב-ראש חתום, בין השאר, על ההצעות לתיקון חוק הביקורת הפנימית, והוא מעורב בנושא הזה של ביקורת פנימית הרבה עוד מתקופות קודמות.

<מרדכי שנבל: אבל יש נושאים שאמורים להיות מובאים, למיטב ידיעתי, לדוגמה כבר בחודש הבא אמור להתפרסם דוח מבקר המדינה לביקורת הפנימית במשרדי ממשלה.

<מרדכי שנבל: יש נושאים נוספים שאמורים להופיע, ולכן אני מברך אותך לכניסתך לתפקיד, שאתה כבר מכיר.

אמנון כהן: תודה רבה.

<מרדכי שנבל: בהזדמנות זו, כמסורת היא שיושב-ראש הוועדה לענייני ביקורת המדינה מוזמן לכנסים של לשכת המבקר הפנימי, ואני בפומבי ולפני כל הקהל הזה מזמין אותך לכנס הקרוב שיתקיים ב-29 במאי ב"דן פנורמה", כנס של לשכת המבקרים הפנימיים, כנס קיץ.

<מרדכי שנבל: עלה והצלח.

אמנון כהן: תודה רבה.

אמנון כהן: יעקב זלצר ממשרד ראש הממשלה, אתה רוצה להגיד משפט?

<יעקב זלצר: קודם כל, אנחנו מכירים כבר מהקדנציה הקודמת.

<יעקב זלצר: אני מלווה את הוועדות הרבה מאוד שנים.

<יעקב זלצר: מיותר לציין את פועלך ואת כישורך לתפקיד.

<יעקב זלצר: אני בהחלט רוצה רק להצביע בפני כל חברי הוועדה שהרשות המבצעת שתפקידה לתקן את הליקויים, כמו בכל מדינה מתוקנת בעולם, היא בתחום סמכותי כמפקח כללי במשרד ראש הממשלה, ואנחנו מקבלים את הדוחות ואת המעקבים - - -

אמנון כהן: אנחנו מקבלים את הערות משרד ראש הממשלה.

<יעקב זלצר: שלא יחשבו שלא מתקנים את הליקויים.

<יעקב זלצר: אנחנו הגענו, ברוך-השם בדוחות האחרונים עד כדי 60%-50% תיקון ליקויים.

<יעקב זלצר: הציבור לא יודע.

<יעקב זלצר: הוא יודע את הדוחות, מה שלא בסדר.

<יעקב זלצר: מה שבסדר לא כל כך בא לידי ביטוי.

אמנון כהן: אנחנו נפרסם גם את זה.

<יעקב זלצר: אנחנו מפרסמים את זה בספרים של משרד ראש הממשלה, יש לנו אתר.

<יעקב זלצר: הדברים באים לידי ביטוי הולם עם קבוצה קטנה של אנשים.

<יעקב זלצר: רציתי לאחל לך באמת הצלחה.

<יעקב זלצר: אני מכיר אותך ומוקיר אותך, ואני בטוח שתצליח בתפקידך.

<יעקב זלצר: עלה והצלח.

אמנון כהן: תודה.

אמנון כהן: הוקמה כבר ועדת שרים לענייני ביקורת המדינה?

<יעקב זלצר: עוד לא הוקמה.

<יעקב זלצר: אנחנו מוציאים עכשיו את הערות ראש הממשלה לדוח, שיוצא ב-8 בחודש, ואני מחפש מישהו שיכתוב את ההקדמה, אז אני בקשר עם ראש הממשלה.

אמנון כהן: הבנתי.

אמנון כהן: תודה רבה.

אמנון כהן: השר אטיאס, השר לשעבר.

אריאל אטיאס: היה, היה, זהו נגמר.

אמנון כהן: לשעבר.

אמנון כהן: אצלנו אמרו: פעם שר, תמיד שר.

אמנון כהן: שר נשאר, אפילו לשעבר.

אריאל אטיאס: אוכלים מאותה כפית.

אמנון כהן: זה אני מסכים אתך.

אריאל אטיאס: אני מברך אותך - - -

<שלמה קלדרון: אמנון, תהיה לך הרבה עבודה אתנו בקדנציה הזאת.

אמנון כהן: באהבה.

אמנון כהן: מה?

אמנון כהן: אנחנו באנו לעבוד.

<שלמה קלדרון: תדע לך את זה.

אמנון כהן: באנו לעבוד.

<שלמה קלדרון: המון נושאים - -

אמנון כהן: מר קלדרון, באנו לעבוד.

<שלמה קלדרון: - - אני בטוח שתזיז לנו אותם ותחזק את הביקורת.

אמנון כהן: אמרו שהקימו עוד גוף.

אמנון כהן: מה זה עוד גוף שהקימו?

<שלמה קלדרון: זה איגוד של - -

אמנון כהן: איגוד משהו, אמרו.

<חנה פריידין: רואה חשבון.

<שלמה קלדרון: - - רואה חשבון שרוצה לעשות כסף ולא לעשות ביקורת.

אמנון כהן: הבנתי.

<חנה פריידין: טוב, זה לא לעכשיו.

<חנה פריידין: היום אנחנו בישיבה חגיגית.

אמנון כהן: בבקשה.

אריאל אטיאס: אני רוצה לברך את חבר הכנסת אמנון כהן לבחירתך ליושב-ראש הוועדה.

אריאל אטיאס: אני חושב שאתה ראוי לכך, והוכחת – גם כשהיית יושב-ראש ועדת כלכלה, למי שלא זוכר – שלנהל ועדות ביד רמה ולרדת לפרטים ולגרום לגורמים הרלוונטיים להתחשב ולהתייחס לוועדה, זה חלק מה-DNA שלך.

אריאל אטיאס: ביקרתי בוועדה הזאת פעמיים במהלך הקדנציה האחרונה בנושא של הדיור הציבורי והמחסור במשאבים שהמדינה מקצה.

אריאל אטיאס: אני מציע באמת לעקוב אחרי הנושא הזה.

אריאל אטיאס: זה נושא שאם לא יושבים על הראש של הממשלה ומשרד האוצר בעיקר, מבחינתם שלא יהיה דיור ציבורי בכלל, זה נטל.

אריאל אטיאס: מאחר שהחוק מחייב אותם לעמוד בסטנדרטים מסוימים, רק הוועדה לביקורת המדינה יכולה להציף את הנושא ולגרום להם לבוא לפה ולתת תשובות.

אריאל אטיאס: אני סמוך ובטוח שגם בהכירי את האג'נדה שלך ואת החשיבות שאתה נותן לנושא של העזרה לשכבות החלשות, בוודאי שאתה לא תעשה הנחות.

אריאל אטיאס: וגם אני, כשהייתי במשרד הזה, ובטח שאתה תבקר אותי, לא תעשה לי הנחות, ואני אקבל את הביקורת בשמחה.

אמנון כהן: כן, לפחות שההוא יתקן, אתה אומר.

אריאל אטיאס: בדיוק.

אריאל אטיאס: ואם לא תבקר אותי מספיק, אז אגיד לך מה עוד יש לבקר אותי.

אמנון כהן: הבנתי.

מיקי רוזנטל: ואם אתה לא תגיד, אז אני אגיד.

אריאל אטיאס: אתה תגיד.

אמנון כהן: חבר הכנסת מיקי רוזנטל, בבקשה.

מיקי רוזנטל: קודם כל אני מברך אותך.

אמנון כהן: תודה רבה

מיקי רוזנטל: זה תפקיד חשוב מאוד, ואני שמח להיות עזר נגדך.

אמנון כהן: אני יותר שמח שאתה בוועדה שלי.

מיקי רוזנטל: או אה, אשמח לסייע בכל שאוכל.

מיקי רוזנטל: אשמח שבעתיים אם נהיה מובטלים והכל יהיה בסדר.

אמנון כהן: לא, לא נהיה מובטלים.

מיקי רוזנטל: אני יודע שאין סכנה כזו.

יריב לוין: מיקי, לא תהיה.

מיקי רוזנטל: אני יודע, אבל לאחל זה הלוואי ש – כולנו בני-אדם וכולנו טועים.

אמנון כהן: בביאת המשיח

מיקי רוזנטל: ומתפקידנו גם לתקן, ואני מקווה לעשות פה עבודה פורייה ומועילה, ולעזור לך ולסייע לעם ישראל.

אמנון כהן: תודה רבה.

אמנון כהן: גם תדע שיש לנו אפשרות להביא בקשה לחוות דעת ממבקר המדינה לנושאים.

אמנון כהן: אז אם תראה משהו כאוב, נושא צרכני, נושא שחולש על דברים ולא קיבל מענה, אנחנו יכולים לבקש ממבקר המדינה שיבחן את הנושא הזה.

<חנה פריידין: סעיף 21.

מיקי רוזנטל: כן.

אמנון כהן: לפי סעיף 21.

אמנון כהן: יש לנו תוכנית עבודה מסודרת, אבל אנחנו יכולים לבקש ממנו בקשה לחוות דעת בנושאים שאנחנו נעלה.

אמנון כהן: נתאם, נתייעץ, נדבר אתו.

מיקי רוזנטל: ברור.

אמנון כהן: חבר הכנסת אורי מקלב.

אמנון כהן: אתה תהיה חבר ועדה שלי?

אמנון כהן: לא תהיה פה?

אורי מקלב: הוועדה היחידה שאני לא חבר בה.

אמנון כהן: למה?

אורי מקלב: זה מה שיצא לנו.

אורי מקלב: כנראה ידעו שש"ס נמצאים פה ו - - -

אמנון כהן: גפני אמר לי, אם אתה עכשיו רוצה חבר אחד.

אורי מקלב: הבאת תשובה.

אורי מקלב: יכולנו לוותר - -

אריאל אטיאס: ותייצגו גם אותם.

אורי מקלב: - - כמי שהולך בתקופה האחרונה, עליך אנחנו סמוכים ובטוחים שתעשה את זה בעניין הזה.

אריאל אטיאס: בגלל שזה הוא הסכמת לא להיות בוועדה.

אורי מקלב: אתו יש לו ניסיון.

<שלמה קלדרון: יש לו ניסיון ויהיה טוב.

אורי מקלב: מדוע יש לו ניסיון?

אורי מקלב: אומנם אנחנו רגילים שכהן הוא זה שמברך את כולם, אבל זו לא פעם ראשונה שאנחנו מברכים אותך, כי אתה עולה לדוכן.

אורי מקלב: הפעם זה הפוך, כי אתה עולה לדוכן של ראש הוועדה, ואנחנו כבר עשינו את זה לא פעם שברכנו אותך, שאתה עומד בראשות הוועדה.

אורי מקלב: ואתה תמיד יודע לעשות את זה בצורה מקצועית אמיתית.

אורי מקלב: מהנוהג שחבר אופוזיציה הוא זה שאמור לעמוד בראשות ועדת הביקורת.

אורי מקלב: מי שמכיר את חבר הכנסת אמנון כהן יודע, גם אם הוא היה בקואליציה ולא היה קורה – הוא לא היה במשהו משנה מהמקצועיות שבו, מהאובייקטיביות שלו בניהול דיונים וניהול ועדות ודאי.

אורי מקלב: ניסיון רב היה בקדנציה הקודמת כשהוא עמד בראשות ועדת הפנים, בחוקים גדולים ומורכבים מאוד שהוועדה דנה בהם, והוא לא נתן הנחות לאף אחד, גם כשהקואליציה רצתה, גם כשהממשלה חשבה, גם כשהמשרד רצה, הוא ניהל את הכול במבט פשוט, אמיתי, אובייקטיבי לאין ערוך.

אורי מקלב: ודאי כאן בתפקיד בוועדה הזו יש חשיבות לאופי הזה ולכישורים האלה וליושר הזה, יהיה לזה משמעות רבה.

אורי מקלב: אבל אני אגיד לך דבר אחד שאני אומר בהסתייגות, דבר אחד, היום זה פסח שני, י"ד באייר, אני רואה שהזכירו את זה כאן, לא הספקתי לראות למה עשו את זה, אבל בכל אופן אגיד משהו שהיה קשור לערי מקלט, זה דבר תורה קצר מאוד.

אורי מקלב: מי שהרג בשוגג, כפי שכתוב בתורה, לא היה לו משפט, הוא היה יכול לרוץ לערי מקלט.

אורי מקלב: היו כמה כאלה בארץ.

אורי מקלב: בערי המקלט האלה הוא היה צריך להישאר עד מתי?

יצחק וקנין: - - -

אורי מקלב: הרי לא שפטו אותו לעשר שנים - - - עד מותו של הכהן הגדול.

אורי מקלב: כשהכהן - - -

אמנון כהן: כל הזמן התפללו על זה, אה?

אורי מקלב: מה היה עושה - - -

אמנון כהן: חייו היו קצרים כל הזמן, הכהן הגדול.

אורי מקלב: מה היו עושים?

אורי מקלב: מה קרה?

אורי מקלב: כל הזמן היו מתפללים שימות, אם ככה, זה היה הזמן שמשתחררים.

אורי מקלב: אז כתוב שהיו נותנים לו – מה היו נותנים לו?

אורי מקלב: האימא של הכהן הגדול, מפני שרצתה שהבן שלה ימשיך להיות, הייתה מאכילה אותם.

אורי מקלב: הרי הם היו בערי מקלט, הם לא היו עובדים.

אמנון כהן: שלא יקללו את הבן.

אורי מקלב: כדי שיברכו אותו ולא – וזה גורם לכהן להאריך - - - .

אורי מקלב: אני לא יודע כמה זמן אתה רוצה לשבת פה כדי שתצליח לבקר את הממשלה החדשה.

אמנון כהן: כמה זמן שקבע הקדוש-ברוך-הוא.

אורי מקלב: אז זהו, אז מבחינתנו זה צריך להיות קצר מאוד, שעדיין תבקר רק את הממשלה הקודמת.

אורי מקלב: אין לי ספק, במיוחד מה שאמרת בסוף, חוץ מנושא ביקורת יש הרבה נושאים, שאתה מהניסיון שלך, יודע שאפשר להעלות אותם על-ידי הוועדה לענייני ביקורת המדינה.

אורי מקלב: היא כמעט הכלי היחיד שיש לאופוזיציה מול הקואליציה הזאת, שאנחנו כבר רואים בתחילת דרכה, שהיא קואליציה מתנשאת, מתנכרת וגם דורסנית.

אורי מקלב: אנחנו בטוחים שהאזרח הקטן עם מה שהולך לקרות – אומנם הכול החרדים אשמים, כל הבעיה של הגירעון יקצצו אצל החרדים זה יכסה את כל הגירעון.

אורי מקלב: על-פי מה שאנחנו יודעים שהדברים לא ככה, זה טוב בשביל התקשורת, אבל זה לא אמיתי.

אורי מקלב: אנחנו יודעים מה צפוי לאזרחי מדינת ישראל, ואנחנו כאופוזיציה אין לנו כלים, אין לנו ועדות כדי להילחם עם הקואליציה הזאת.

אורי מקלב: אומנם יריב נמצא פה, ויריב הגון מאוד, הרי הוא בסך הכול שליח, בלי שהוא יפגע באופן אישי, אבל זה הכלי שיש לנו כאופוזיציה - -

אמנון כהן: בעזרת השם.

אורי מקלב: - - ואנחנו מבקשים ממך לנצל אותו עד הסוף.

אורי מקלב: אנחנו נעזור לך.

אמנון כהן: תודה רבה.

אמנון כהן: אני רוצה להגיד תודה מיוחדת גם ליועצים המשפטיים של הוועדה.

אמנון כהן: עבדתי עם תומר – גם בקדנציה הראשונה שלי, כשהייתי כאן כיושב-ראש ועדה, וגם זכיתי לעבוד אתו בוועדת הפנים והגנת הסביבה – על המקצועיות, הנאמנות, המסירות, הסתכלות בראייה ציבורית רחבה, לומד את הרגשות של יושב-ראש הוועדה ומכוון את הדברים כך שבאמת המאוויים של יושב-ראש הוועדה, שהדברים שהובאו קרוב ללבו יבואו לידי ביטוי בהחלטות של הוועדה.

אמנון כהן: זה באמת לטובת הצרכן, לטובת הציבור החלש שאין לו את הפה, שאין לו את היכולת להגיע, שהוא לא יכול להיות לוביסט של אף אחד, הוא לא גוף גדול.

אמנון כהן: אנחנו למעשה נבחרי הציבור, אנחנו הלובי של הציבור הרחב שלא יכול להגיע לכאן, הם שלחו אותנו לכאן ואנחנו נעשה את עבודתנו נאמנה.

אמנון כהן: אני מאחל לך שיתוף עבודה פורה יחד אתי.

אמנון כהן: וגלעד, שיושב לידך, אנחנו נעשה עבודה וננהל את הוועדה.

<תומר רוזנר: תודה.

אמנון כהן: זכיתי גם בקדנציה הקודמת, כשירדנה קיבלה את התפקיד הרם, למנות מנהלת ועדה, ומאז עשית חייל כהנה וכהנה.

אמנון כהן: כל יושבי-ראש ועדה שהיו כאן למדו ממך המון.

אמנון כהן: עשית את העבודה על הצד הטוב ביותר יחד עם כל הצוות המוכשר שלך, ריקי שם, ועוד חנה, שעשיתם עבודה נפלאה, וההצלחה של יושב-ראש ועדה זה לא פחות מהעזרה והסיוע שלכם.

אמנון כהן: זאת אומרת, אנחנו לבד קשה לנו מאוד לעשות את העבודה, ייעוץ משפטי טוב ומנהלת ועדה מוכשרת ויודעת ישר – גם אתמול את מינוי הוועדה עשינו מרגע לרגע.

אמנון כהן: ממש ב-17:00-16:00 אחר הצהריים, ואז למבקר המדינה יש לו תוכניות, מסכן, והוא היה צריך להזיז והזזנו את כל – זו המיומנות והמקצועיות, שאומרים לי: לא, תשמע, לפי פרוטוקול יש לנו זמן, הכנסת כבר לא עובדת אחרי 15:00 וזה, אבל ברוך-השם זו היעילות, זו הנאמנות והמסירות.

אמנון כהן: אני מאחל לכולנו עבודה פורייה למען עם ישראל, מדינת ישראל, - - - שהקדוש-ברוך-הוא לא יביא מכשול ותקלה, שנעשה הכול על הצד הטוב ביותר, כפי שמצפה מאתנו בורא עולם.

אמנון כהן: תודה רבה.

אמנון כהן: תודה רבה לכולם על ההשתתפות.

אמנון כהן: ישיבה זו נעולה.

אמנון כהן: יישר כוח כמובן לאשתי היקרה שמלווה אותי לאורך כל הדרך, גם היום ויתרה על יום עבודה, אמרה: אני אתך, מחזקת אתך, ואני אומר כאן לפרוטוקול, כל מה שיש לי שלה הוא.

יצחק וקנין: אם באנו לפה רק לשמוע את זה, מספיק לי.